《游谢仙岩飞霞观岩下李参政墓》
元代·黄庚

鬼工凿山骨，何年驱六丁。
飞霞边石洞，缥缈开珠庭。
永怀谢仙伯，坐断山水城。
我来事幽雅，登临委客情。
松风驱溽暑，自觉毛骨清。
猿鹤亦仙意，人生空营营。
石麟卧荒草，问是谁家茔。
野老对我言，其人昔公卿。
金玉埋黄坏，送日冠盖倾。
兴衰变百年，所重非修名。
乃知钟鼎贵，不如芝薇馨。
所以世外人，返老还孩婴。
倚杖空叹息，洞口云冥冥。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。